Манекен с поставен противогаз „наблюдава“ от тераса на жилищна кооперация в центъра на София.

Куклата е седнала на стол на най-старата многоетажна жилищна сграда в София – Палата „Света София“ (завършена през 1929 г.) по проект на архитект Лазар Парашкеванов.

Случайно или не, манекенът с противогаз е на метри от сградата на Столична община и „гледа“ към таблото, което показва нивата на замърсяване на въздуха в столицата.

През последните месеци, замърсяването на въздуха достигна опасни нива и се превърна в основна тема. Столичната община предприе мерки като „зелен билет“ за обществения транспорт, призиви за намаляване ползването на автомобили в центъра, както и проверки за горене на автомобилни гуми и други замърсяващи въздуха отпадъци.

Опасно мръсен въздух в столицата